**Kolinda Grabar-Kitarović** (fødd 29. april 1968) er ein kroatisk diplomat og politikar for HDZ. Den 15. februar 2015 vart ho innsett som president i Kroatia etter valsigeren 11. januar 2015. Ho var den første kvinnelege presidenten i landet. I 2019 vart ho etterfølgd i presidentembetet av Zoran Milanović.

Frå 2005 til 2008 var ho kroatisk utanriksminister.

Liv og virke
------------

### Bakgrunn og utdanning

Grabar-Kitarović vart fødd i Rijeka i dåverande Jugoslavia men voks opp på småstaden Lubarska ved småbyen Grobnik aust for Rijeka.

Ho var utvekslingselev i USA og tok eksamen frå Los Alamos High School i Los Alamos i New Mexico. Etter avslutta gymnasutdanning byrja ho å studera ved fakultetet for humaniora og samfunnsvitskap ved Universitetet i Zagreb der ho i 1993 tok eksamenar i engelsk og spansk. 1995–1996 gjennomgjekk ho diplomatutdanning ved Diplomatische Akademie Wien. I 2000 tok ho mastergrad i internasjonal politikk ved Universitetet i Zagreb.

### Diplomat

Grabar-Kitarović starta karrieren sin som rådgjevar i avdelinga for internasjonalt samarbeid i Kroatias departement for vitskap og teknologi og vart sidan rådgivar i utanriksdepartementet. I I 1995 vart ho leiar av Nord-Amerika-avdelinga i utanriksdepartementet. Ho var mellom 1997 og 2000 diplomatisk rådgjevar ved den kroatiske ambassaden i Canada.

I 2001 vart ho rådgjevar i utanriksdepartementet, ei stilling ho hadde til ho i 2003 vart vald til parlamentet i Kroatia som representant for Kroatias demokratiske union (HDZ).

### Minister

I regjeringa som vart danna i 2003 vart ho minister for europeisk integrasjon. I 2004 deltok ho i medlemsforhandlingane mellom Kroatia til EU.

Ho vart i februar 2005 utnemnd som kroatisk utanriksminister, i det ho etterfølgde Miomir Žužul. Grabar-Kitarović var utanriksminister til 2011 då ho overtok som visegeneralsekretær i NATO.

### President

Ved presidentvalet 2014/15 fekk Grabar-Kitarović 37,2 % av stemmene i første valomgang og hamna bak sitjande president Ivo Josipović med 38,5 %, men framfor Ivan Vilibor Sinčić med 16,4 %. I andre valomgang 11. januar 2015 fekk ho 50,7 % av stemmene og vann dermed valet. Ho vart teken i eid som statsoverhovud 15. februar 2015.

Grabar-Kitarovic deltok ved presidentvalet i Kroatia 2019/20, og gjekk vidare til andre valomgang, med nest størst oppslutning etter Zoran Milanovic.

Privatliv
---------

Grabar-Kitarović er gift med Jakov Kitarović og para har to barn. Ho snakkar engelsk, spansk og portugisisk flytande.

Kjelder
-------

1. ↑  «New Croatia President Grabar-Kitarovic urges national unity to revive economy», *Euronews*, 15. februar 2015. Lese 16.februar 2015.
2. ↑  Frankfurter Allgemeine Zeitung 12. januar 2015: *Kitarovic wird neue Präsidentin* besøkt 13. januar 2015
3. ↑  *Predsjednik.hr*, arkivert frå originalen 19. februar 2015, henta 12. november 2021
4. 1 2  The George Washington University News Centre besøkt 14. januar 2014
5. ↑  Offisiell biografi, den kroatiske regjering (kroatisk) besøkt 13. januar 2015
6. ↑  Allgov.com
7. 1 2 3 4  Natos internettside om Grabar-Kitarović besøkt 14. januar 2015
8. ↑  Kroatias utenriksdepartement: levnetsbeskrivelse besøkt 14. januar 2015
9. ↑  Allgov besøkt 14. januar 2015
10. ↑  Kroatias parlaments internettside, arkiv besøkt 14. januar 2015
11. ↑  Trdultat ab 11. valgomgang; se også [http://www.spiegel.de/politik/ausland/kroatien-praesident-josipovic-muss-in-stichwahl-gegen-grabar-kitarovic-a-1010561.html *Präsidentschaftswahl in Kroatien: Staatsoberhaupt verpasst absolute Mehrheit.* I: *Spiegel Online*, 28. desember 2014.
12. ↑  «Izbori za predsjednika RH 2019. - rezultati». Henta 23. desember 2019.

* *Denne artikkelen bygger på «Kolinda Grabar-Kitarović» frå Wikipedia på bokmål, den 12. november 2021.*

Bakgrunnsstoff
--------------

 Commons har multimedium som gjeld: **Kolinda Grabar-Kitarović**

|  |  |
| --- | --- |
| Autoritetsdata | 
* Store norske leksikon
* VIAF
* GND
* ISNI
* SUDOC
* BBC Things
* Munzinger (iba)

 |